אוליביה קולמן

שרה קרוליין אוליביה סינקלייר (באנגלית: Sarah Caroline Olivia Sinclair; נולדה ב-30 בינואר 1974) היא שחקנית קולנוע אנגלייה, זוכת פרס אוסקר ופרס גלובוס הזהב לשחקנית הטובה ביותר לשנת 2018 עבור תפקידה בסרט "המועדפת", וכן פרס גלובוס הזהב לשנת 2016 עבור תפקידה בסדרה "ברודצ'רץ'" ובנוסף זכתה בשנת 2021 בפרס אמי ובפרס גלובוס הזהב על תפקידה בסדרה "הכתר". נולדה בשם שרה קרוליין אוליביה קולמן בנוריץ', אנגליה שבממלכה המאוחדת, למשפחה נוצרית. אמה אחות ואביה מנהל חשבונות. היא למדה בתיכון פרטי לבנות. תפקידה הראשון היה בגיל 16 במחזה "אביבה של מיס ברודי" שהועלה בבית הספר. היא החלה בלימודי הוראה לגילאי יסודי בקולג' הומרטון שבאוניברסיטת קיימברידג' שם פגשה את בעלה לעתיד שהיה סטודנט לעריכת דין. לאחר זמן מה, עזבה את הלימודים והחלה ללמוד דרמה בבית הספר לתיאטרון בבריסטול. בשנת 2000, הופיעה קולמן לראשונה בטלוויזיה בקומדיה "בריסר". בשנת 2002, התארחה בפרק בסדרה "המשרד. ב-2003, לאחר שהשתתפה בהפקות תיאטרון רבות, פרצה קולמן לתודעה כשלוהקה לסדרה הבריטית פיפ שואו בה הופיעה עד 2015. בין השנים 2004–2006, שיחקה את דמות של האריט בסדרה "כנף ירוק". בשנת 2007 שיחקה בסרטים "שוטרים לוהטים" ו"אף פעם לא אהיה שלך". בין השנים 2008–2009, שיחקה את דמותה של דבי בסדרה "האנשים היפים". ב-2009, היא התארחה בסדרות "רציחות במידסומר" ו"סקינס". ב-2010, התארחה בפרק בסדרה "דוקטור הו". בשנת 2011, שיחקה בסרט אשת הברזל, את קרול תאצ'ר, בתה של מרגרט תאצ'ר שגולמה על ידי מריל סטריפ. על משחקה קיבלה שבחים רבים. בנוסף באותה שנה, שיחקה בסרט הדרמה "טירנוזאור" וזכתה בפרס השחקנית המצטיינת בפסטיבל סאנדנס. בשנת 2013 שיחקה בסרט "שנה גג". באותה שנה החלה לשחק בסדרת הטלוויזיה "ברודצ'רץ'" של הזכיינית IMDb את "אלי מילר" תפקיד הראשי, והמשיכה גם לעונה השנייה ששודרה בשנת 2015. בין השנים 2014–2018 דיבבה את דמותה של מריון בסדרת ההנפשה הבריטית "תומס הקטר וחברים". בין השנים 2016–2019, שיחקה בסדרה "פליבג". בשנת 2017 שיחקה לצד ג'וני דפ בסרט הפשע הבלשי של קנת בראנה "רצח באוריינט אקספרס" שמבוסס על ספר באותו שם מאת אגאתה כריסטי. ב-2018 שיחקה במיני סדרה "עלובי החיים". בספטמבר אותה שנה, זכתה בפרס השחקנית בפסטיבל הסרטים של ונציה על תפקידה בסרט "המועדפת". על תפקידה בסרט זה זכתה גם בפרס אוסקר לשחקנית הטובה ביותר ובפרס גלובוס הזהב. בין השנים 2019 - 2020, גילמה את אליזבת השנייה בעונה השלישית והרביעית של סדרת הטלוויזיה "הכתר" מאת נטפליקס. על תפקיד זה זכתה בפרס גלובוס הזהב לשחקנית הטובה ביותר בסדרת דרמה. בנוסף ב-2020, התארחה בפרק בקומדיית המצבים" "משפחת סימפסון". בשנת 2021 כיכבה בתפקיד לדה קרסו בסרט הבת האפלה. על תפקידה בסרט קיבלה קולמן מועמדויות לפרס אוסקר לשחקנית הטובה ביותר,פרס גלובוס הזהב לשחקנית הטובה ביותר - סרט דרמה ופרס גילדת שחקני המסך לשחקנית הראשית הטובה ביותר. מאז 2001 נשואה לאד סינקלייר, ולהם שלושה ילדים. הם מתגוררים בלונדון. מאז 2013, היא משמשת כשופטת בפסטיבל הסרטים בנוריץ'. מדיה וקבצים בנושא אוליביה קולמן בוויקישיתוף אוליביה קולמן, במסד הנתונים הקולנועיים IMDb (באנגלית) אוליביה קולמן, באתר AllMovie (באנגלית) אוליביה קולמן, באתר Rotten Tomatoes (באנגלית) אוליביה קולמן, במסד הנתונים הקולנועיים KinoPoisk (ברוסית) אוליביה קולמן, באתר MusicBrainz (באנגלית) אוליביה קולמן, באתר Discogs (באנגלית) אמיר קמינר, "הסתרתי את ההריון מהבמאית", באתר ynet, 15 ביוני 2016 רוזלין סולקס, הניו יורק טיימס, אוליביה קולמן מגלמת שתי מלכות ועדיין חוששת לא לקבל עבודה, באתר הארץ, 3 בדצמבר 2018 אבנר שביט, ונציה‏, פסטיבל ונציה 2018: "רומא" הזוכה הגדול, קייס נאשף זכה בפרס השחקן במסגרת צד, באתר וואלה, 8 בספטמבר 2018 אבנר שביט‏, גלובוס הזהב 2019: "רפסודיה בוהמית" הדהים בלילה של הפתעות, באתר וואלה, 7 בינואר 2019 Birnbaum, Olivia. "Olivia Colman Joins 'The Crown' as Queen Elizabeth for Seasons 3 and 4". Variety. Katcy Stephan, Benedict Cumberbatch and Olivia Colman to Star in Jay Roach’s ‘The War of the Roses’ Reimagining for Searchlight, Variety, ‏2024-04-01 (באנגלית אמריקאית)